Diari Oficial de la Generalitat Valenciana


Sumari del DOGV 6246, del 15-04-2010 (2010/4009)

ORDE 8 /2010, de 6 d'abril, de la Conselleria d'Infraestructures i Transport, per la qual es regulen i convoquen per a l'exercici 2010 ajudes econòmiques a iniciatives en matèria de mobilitat sostenible a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4009


Data del document
:   06-04-2010

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * infraestructura de transports
    * zona per als vianants
    * suport econòmic
    * carril per a bicicletes
    * via urbana
    * administració local
    * ajuda pública

ORDE 8 /2010, de 6 d'abril, de la Conselleria d'Infraestructures i Transport, per la qual es regulen i convoquen per a l'exercici 2010 ajudes econòmiques a iniciatives en matèria de mobilitat sostenible a la Comunitat Valenciana. [2010/4009]
Preàmbul
Entre les estratègies de la Generalitat dirigides a la consecució d'un model sostenible de transport es troba la promoció de modes de transport alternatius a la utilització del vehicle privat, energèticament més eficients, de menor impacte social i ambiental, i més saludables.
Des d'esta perspectiva es considera necessari el foment de mesures encaminades a actuar sobre els patrons de mobilitat existents per a aconseguir canvis importants en el repartiment modal amb una major participació dels modes més eficients i minorar la participació del vehicle privat i incrementar l'ús de modes més sostenibles, fonamentalment la utilització del transport públic col·lectiu i la denominada mobilitat saludable (de vianants i ciclista).
En este context, conscient de la sobrada compensació que s'obté de l'esforç dedicat a la promoció d'estos modes de transport en termes d'estalvi energètic, reducció de contaminació, congestió i impactes associats, la Conselleria d'Infraestructures i Transport va iniciar el 2005 un programa d'ajudes econòmiques de suport a iniciatives en matèria de mobilitat sostenible en municipis de la Comunitat Valenciana.
L'interés despertat per les convocatòries des de l'inici de l'esmentat programa i l'èxit obtingut amb el desenvolupament de les activitats subvencionades n'aconsellen la pròrroga per a l'exercici 2010.
Per tot això, atés que hi ha disponibilitat pressupostària i tenint en compte el que disposen la Llei 38/2003, General de Subvencions; el Text Refós de la Llei d'Hisenda Pública de la Generalitat, i en virtut de les facultats conferides per l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport,
ORDENE
Article 1. Objecte, règim i finançament
1. Per mitjà de la present orde s'establix per a l'exercici pressupostari 2010 un programa d'ajudes econòmiques dirigides a finançar actuacions en matèria de mobilitat sostenible a la Comunitat Valenciana, d'acord amb el que s'ha estipulat en l'article 3 de la present orde.
2. La concessió d'estes ajudes s'efectua per mitjà d'un règim de concurrència competitiva.
3. Les ajudes s'atorgaran en els termes que establix la present orde i d'acord amb l'ordenament jurídic vigent.
4. Els crèdits requerits per les ajudes, l'import global màxim de les quals ascendix a 65.000 € (seixanta-cinc mil euros), procediran del programa 44.16.30.503.68 dels pressupostos per a 2010 de la Conselleria d'Infraestructures i Transport a càrrec de la línia T4355 del capítol 4, dirigits al desenvolupament de plans, programes i activitats per a la potenciació de l'ús de modes de mobilitat sostenible (activitats divulgatives i formatives i posada en marxa de plans i programes).
5. L'import global de 65.000 € (seixanta-cinc mil euros) podrà ser ampliat en cas d'existència de disponibilitats pressupostàries si resultara insuficient per a atendre les peticions que, presentades dins del termini, acrediten tindre els requisits establits en esta convocatòria.
Article 2. Beneficiaris
Podran ser beneficiaris de les ajudes els ajuntaments, universitats, fundacions, associacions i entitats sense ànim de lucre que, complint els requisits establits en la present orde, desenvolupen, durant l'exercici 2010 a la Comunitat Valenciana, actuacions en matèria de mobilitat sostenible de les detallades en l'article 3 de la present orde.
Article 3. Actuacions objecte de subvenció
Seran subvencionables totes aquelles actuacions que es dirigisquen a la promoció i foment d'una major sostenibilitat en els patrons de mobilitat, com a activitats divulgatives i formatives, jornades, seminaris, tallers, posada en marxa de plans i programes de mobilitat sostenible, estudis de viabilitat i desenvolupament d'experiències pilot.
Article 4. Quantia
L'import de l'ajuda que s'ha de concedir estarà en funció del pressupost de l'activitat o programa presentat i dels criteris d'atorgament establits en la present orde, sense que en cap cas l'ajuda a càrrec de la Conselleria d'Infraestructures i Transport puga excedir el cost total de l'activitat o programa objecte de subvenció.
Per tant, la quantia màxima de les subvencions que cal atorgar serà el 100% del seu cost, exclòs IVA.
De conformitat amb el que establix l'article 31 de la Llei 38/2003, de 17 de novembre, General de Subvencions, quan l'import de la despesa subvencionable supere la quantia de 12.000 € (dotze mil euros) en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar, com a mínim, tres ofertes de diferents proveïdors, amb caràcter previ a la contracció del compromís per a la prestació del servici o el lliurament del bé, llevat que per les especials característiques de les despeses subvencionables no hi haja en el mercat suficient nombre d'entitats que el subministren o presten, o llevat que la despesa s'haguera realitzat abans de la sol·licitud de subvenció.
L'elecció entre les ofertes presentades, que hauran d'aportar-se juntament amb la justificació, es realitzarà d'acord amb criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmicament més avantatjosa.
Article 5. Criteris d'atorgament
Les sol·licituds d'ajuda econòmica seran ateses sempre que es complisquen les condicions de la present orde, fins al límit de la consignació pressupostària assenyalada en l'article 1. Es desestimaran aquelles sol·licituds d'ajuda per a l'execució d'actuacions el termini d'execució de les quals supere el 15 de novembre de 2010.
Els criteris per a la valoració de les sol·licituds i l'atorgament de les ajudes es basaran en el grau de repercussió de la inversió en la consecució dels objectius de l'orde. A estos efectes es prioritzaran:
- Volum de població a la qual es dirigix l'actuació (0-15 punts).
- Coherència i relació directa amb els objectius de l'orde (0-10 punts).
- Caràcter innovador de la iniciativa (0-10 punts).
Article 6. Sol·licituds, terminis i lloc de presentació
1. Les sol·licituds d'ajuda s'hauran d'efectuar per mitjà d'una instància formalitzada d'acord amb el model que s'adjunta com a annex I i aniran adreçades al director general de Transports i Logística. Hauran d'anar firmades pel representant de l'entitat degudament apoderat per a això.
La seua presentació pressuposa l'acceptació incondicionada de les bases, condicions i obligacions que conté la present orde.
2. El termini de presentació de sol·licituds serà d'1 mes a partir de l'endemà de la publicació de la present orde en el Diari Oficial de la Comunitat Valenciana.
L'incompliment del termini de presentació de la sol·licitud determinarà l'exclusió automàtica en l'accés a l'ajuda.
3. Les sol·licituds hauran de presentar-se en la seu de la Conselleria d'Infraestructures i Transport (av. de Blasco Ibáñez, 50 46194 València). Així mateix, podran presentar-se en qualsevol dels servicis territorials de Transports de les tres províncies, directament o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quan la sol·licitud no es presente directament en les oficines de l'esmentada seu de la Conselleria d'Infraestructures i Transport, es recomana anunciar la seua presentació a la Direcció General de Transports i Logística i remetre una còpia de la corresponent instància de sol·licitud per mitjà de fax (+34 96 386 22 62) o telegrama.
Article 7. Documentació
La sol·licitud anirà acompanyada dels següents documents, que hauran de presentar-se així mateix dins del termini assenyalat en l'article anterior:
1. Memòria explicativa de les actuacions, amb indicació dels objectius que es perseguixen i justificació de la seua conveniència, programa de desenvolupament i efectes esperats.
2. Còpia confrontada del codi d'identificació fiscal de l'entitat sol·licitant (o si és el cas NIF).
3. Poders de representació confrontats de la persona que subscriga la sol·licitud de subvenció en nom de l'entitat sol·licitant i còpia confrontada del document nacional d'identitat o passaport vigent.
4. Certificat de l'acord adoptat per l'òrgan de govern corresponent en què s'aprova sol·licitar la subvenció i facultar la persona representant per a subscriure la petició.
5. Factures o pressupost detallat de les actuacions realitzades o que cal realitzar.
6. Imprés de manteniment de tercers amb les dades de domiciliació bancària, segons el model inclòs com a annex II, degudament validat per l'entitat bancària corresponent o adjuntant un certificat de titularitat del compte bancari.
7. Declaració de les subvencions que, per a les mateixes activitats i fins, s'han sol·licitat o rebut d'altres institucions o organismes públics o privats (apartat E de la sol·licitud). A estos efectes s'assenyala que l'import de les subvencions o ajudes no podrà superar el cost de les actuacions que cal realitzar, aïlladament o conjuntament amb altres subvencions o finançaments rebuts d'altres ens públics o privats.
8. Documents acreditatius de trobar-se al corrent en el compliment de les obligacions tributàries i de la Seguretat Social:
Per a l'emplenament el beneficiari podrà:
8.1. Autoritzar expressament la Conselleria d'Infraestructures i Transport per a demanar davant dels òrgans competents les dades acreditatives d'estar al corrent en el compliment de les obligacions tributàries (estatals i comunitat autònoma) i davant de la Seguretat Social per mitjà de l'emplenament de l'apartat D de la sol·licitud.
8.2. En el supòsit de la no-autorització, el beneficiari haurà de presentar certificat del seu compliment referit al moment d'acabament del termini de presentació de sol·licituds i haurà d'aportar:
Certificat expedit per l'òrgan estatal competent de l'administració tributària.
Certificat expedit per l'òrgan competent de la Seguretat Social.
Certificat expedit per l'òrgan competent de la Conselleria d'Economia i Hisenda de la Generalitat Valenciana.
Els certificats esmentats hauran de ser positius o, si és el cas, indicar que els deutes estan ajornats, fraccionats o acordada la suspensió en ocasió de la impugnació de les liquidacions corresponents i hauran de tindre validesa durant el termini de sis mesos des de la data de l'expedició. No obstant això, si hagueren caducat abans de la proposta de concessió de la subvenció, el beneficiari proposat haurà de presentar un certificat actualitzat.
Quan el sol·licitant no estiga obligat a presentar les declaracions o documents relatius a obligacions tributàries i de Seguretat Social, acreditarà esta circumstància per mitjà de declaració responsable.
9. Compromís exprés de l'entitat sol·licitant dels punts següents:
a) Que coneix i accepta la quantitat màxima amb què la Conselleria poguera subvencionar les inversions, la qual no es trobarà incrementada per cap motiu.
b) Que es coneixen i accepten tots els requisits que s'establixen en la present orde, així com que el seu incompliment facultarà la Conselleria d'Infraestructures i Transport a revocar la subvenció concedida, la qual cosa implicarà l'obligació de tornar les quantitats percebudes.
c) Que es duran a terme totes i cada una de les actuacions que siguen beneficiàries de subvenció en la present convocatòria.
10. Declaració responsable de no trobar-se inhabilitat per a rebre ajudes o subvencions de la Generalitat (apartat E de la sol·licitud).
11. Declaració responsable de no estar inclòs en les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, General de Subvencions (apartat E de la sol·licitud).
12. Declaració responsable de no ser deutor de la Generalitat per les obligacions per reintegrament de subvencions que, si és el cas, se li hagueren exigit, de conformitat amb el que determina l'article 13.2 de la Llei 38/2003, de 17 de novembre, General de Subvencions (apartat E de la sol·licitud).
Article 8. Sol·licitud d'ampliació de dades
Quan la sol·licitud no tinga els requisits o falte algun document complementari dels exigits, es requerirà els interessats perquè ho esmenen en el termini de deu dies hàbils a partir de la seua notificació, d'acord amb el que s'ha assenyalat en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Transcorregut el termini esmentat sense haver emplenat el que anteriorment s'ha disposat es considerarà que ha desistit de la seua petició i s'arxivarà l'expedient.
Article 9. Resolució i atorgament
1. L'examen i valoració dels expedients de sol·licitud de les ajudes correspondrà a un òrgan col·legiat integrat pel cap de la Divisió de Logística i Planificació, el cap del Servici de Planificació de la Direcció General de Transports i Logística, i el cap de la Secció de Transport de Viatgers. L'òrgan col·legiat esmentat, una vegada fixades les admissibilitats i les quanties segons els criteris establits en l'orde, elevarà la proposta corresponent al director general de Transports i Logística, el qual per delegació del conseller d'Infraestructures i Transport que per mitjà de la present orde se li conferix, dictarà l'oportuna resolució que atorgarà o denegarà l'ajuda.
Esta possibilitat està prevista en l'article 63 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificat per la Llei 4/1999, de 13 de gener.
En cas d'atorgament la resolució expressarà amb exactitud la quantia. La resolució esmentada esgotarà la via administrativa.
2. La instrucció de l'expedient la durà a terme la Divisió de Logística i Planificació de la Direcció General de Transports i Logística.
3. L'òrgan instructor de l'expedient podrà sol·licitar del beneficiari la reformulació de la seua sol·licitud, per a ajustar els compromisos i les condicions a la subvenció atorgable, si l'import de la subvenció de la proposta de resolució és inferior a la que consta en la sol·licitud presentada, d'acord amb l'article 27 de la Llei 38/2003, de 17 de novembre, General de Subvencions.
4. El termini màxim per a resoldre expressament i notificar les ajudes concedides serà de sis mesos, comptadors a partir de l'últim dia del termini de presentació de sol·licituds. Superat eixe termini sense que s'haja dictat una resolució expressa haurà d'entendre's que esta és desestimatòria.
5. Les notificacions de les resolucions d'atorgament es duran a terme de manera individualitzada, de conformitat amb el que establix la normativa vigent sobre procediment administratiu.
Article 10. Justificació de la despesa i pagament de les subvencions
1. Una vegada notificades les resolucions d'atorgament, i prèviament al cobrament d'estes pels beneficiaris, estos hauran de justificar fins al 15 de novembre de 2010 les actuacions realitzades presentant la documentació següent en la Direcció General de Transports i Logística:
a) En el cas que l'import de la despesa subvencionable supere els 12.000 € s'aportaran, d'acord amb el que s'ha assenyalat en l'article 4 de la present orde, com a mínim tres ofertes de diferents proveïdors i una memòria de justificació de l'elecció realitzada quan no recaiga en la proposta econòmicament més avantatjosa.
b) Factures originals o confrontades de les actuacions realitzades. La suma del total de les factures, sense comptabilitzar l'IVA, haurà de ser igual o superior a la quantitat que figurava en el pressupost de la sol·licitud o en la reformulació d'esta, la qual va servir per al càlcul de la subvenció.
c) Quan corresponga, còpia de les publicacions i estudis realitzats.
d) Certificats acreditatius que el beneficiari es troba al corrent en el compliment de les seues obligacions tributàries (estatals i de la comunitat autònoma) i amb la Seguretat Social en el supòsit de no haver autoritzat la Conselleria d'Infraestructures i Transport per a demanar davant dels òrgans competents les dades per mitjà de l'ompliment de l'apartat D de la sol·licitud.
e) Declaració responsable que el beneficiari es troba al corrent de les seues obligacions per reintegrament de subvencions que, si és el cas, se li hagueren exigit, de conformitat amb el que determina la Llei 38/2003, de 17 de novembre, General de Subvencions. Es podrà presentar el model de declaració inclòs com a annex III.
2. Una vegada rebuda dins del termini i en la forma escaient la documentació referida, i després de les oportunes comprovacions, es procedirà al pagament de la subvenció.
3. L'incompliment del termini de justificació de la despesa per part del beneficiari comportarà la pèrdua del dret a percebre la subvenció corresponent, així com la seua possible exclusió o minoració de l'ajuda de cara a la seua participació en posteriors convocatòries.
Article 11. Obligacions dels beneficiaris
Els beneficiaris de les ajudes estaran obligats al compliment dels requeriments que, amb caràcter general, s'assenyalen en l'article 14 de la Llei General de Subvencions (Llei 38/2003, de 17 de novembre publicada en el BOE del 18/11/03), i en particular a:
1. La realització de les activitats objecte de les ajudes i hauran de comunicaran a la Direcció General de Transports i Logística qualsevol alteració respecte d'això.
2. Acreditar documentalment la realització de les activitats, així com el compliment dels requisits que determinen la concessió o gaudi de les ajudes.
3. El sotmetiment a les actuacions de control financer i econòmic que corresponen a la Intervenció General.
4. Informar a la Direcció General de Transports i Logística de l'obtenció de qualsevol altra ajuda o subvenció per a la mateixa finalitat, procedent de qualsevol administració o entitat pública o privada.
5. Fer constar el patrocini de la Generalitat en les activitats que es realitzen després de la notificació de l'atorgament de la subvenció, i s'haurà d'obtindre, amb caràcter previ, la corresponent autorització de l'administració, i per a això és necessari la remissió a la Direcció General de Transports i Logística dels esbossos, creativitat i text de qualsevol publicació, llibre, fullet, cartell, revista, CD, DVD, pàgines web, etc., abans de l'execució.
6. En el cas que les activitats incloguen edició de llibres, fullets, o qualsevol altra publicació, s'haurà de lliurar gratuïtament un nombre d'exemplars a la Conselleria d'Infraestructures i Transport no inferior al 5% del total.
7. Facilitar qualsevol dada o document que la Direcció General de Transports i Logística considere necessari per a verificar el compliment dels fins i requisits previs en la present orde.
8. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial vigent, amb la finalitat de garantir l'exercici adequat de les facultats de comprovació i control.
9. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
10. Acreditar que es troben al corrent en el compliment de les seues obligacions tributàries i davant de la Seguretat Social, segons s'indica en l'apartat 8 de l'article seté de la present orde.
11. Remetre a la Direcció General de Transports i Logística una memòria resum de l'actuació desenvolupada abans del 31 de gener de 2011.
Article 12. Control i revocació de les subvencions
1. La Direcció General de Transports i Logística podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'estes obligacions o la comprovació de falsedat de les dades aportades a l'expedient donaran lloc a la revocació de les subvencions i a la devolució de les quanties atorgades, que meritaran els corresponents interessos de demora. Este incompliment podrà portar a la denegació d'ajudes en futures sol·licituds.
2. Igualment, qualsevol alteració de les circumstàncies i dels requisits subjectius i objectius considerats per a la concessió de l'ajuda o subvenció podrà donar lloc a la revocació de les subvencions i a la seua devolució amb els corresponents interessos de demora de les quanties atorgades.
3. En qualsevol cas serà aplicable el que disposen els títols II Del reintegrament de subvencions, III Del control financer de subvencions, i IV Infraccions i sancions administratives en matèria de subvencions, de la Llei 38/2003, de 17 de novembre, General de Subvencions.
DISPOSICIÓ ADDICIONAL
Única. Compatibilitat amb el mercat interior
En relació amb la política de la competència de la Unió Europea, les ajudes que es convoquen no necessiten notificació o comunicació a la Comissió Europea per no tindre tots els requisits de l'article 107 del Tractat de Funcionament de la Unió Europea, en la mesura que les ajudes van dirigides a entitats que no exercixen activitats econòmiques i, per tant, no afecta els intercanvis comercials entre els estats membres.
DISPOSICIONS FINALS
Primera. Delegació de facultats
El director general de Transports i Logística està facultat per a dictar les instruccions pertinents i adoptar les mesures que considere oportunes per a l'aplicació, desenvolupament i inspecció del que disposa la present orde.
Segona. Normativa aplicable
En tot el que no preveu esta orde, s'aplicarà la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual es va aprovar el seu Reglament, en els seus aspectes bàsics, el Text Refós de la Llei d'Hisenda Pública de la Generalitat Valenciana, aprovat mitjançant un Decret Legislatiu, de 26 de juny de 1991, i la Llei de Pressupostos de la Generalitat per a l'exercici de què es tracte.
Tercera. Entrada en vigor
La present orde produirà efectes a partir de l'endemà de la publicació en el Diari Oficial de la Comunitat Valenciana.
Quarta. Recursos
Contra la present orde, que posa fi a la via administrativa, podrà interposar-se potestativament recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 6 d'abril de 2010
El conseller d'Infraestructures i Transport,
MARIO FLORES LANUZA